ניקולאס מאסו

ניקולאס אלחנדרו מאסו פריד (בספרדית: Nicolás Alejandro Massú Fried; נולד ב-10 באוקטובר 1979), המכונה "הערפד" (בספרדית: "El Vampiro") הוא מאמן טניס וטניסאי עבר יהודי-צ'ילאני, בשיאו דורג מקום תשיעי בעולם ביחידים, וזכה בשתי מדליות זהב אולימפיות (אתונה 2004).

הוא השחקן היחיד בסבב הגברים בטניס האולימפי המודרני (מאז 1988) שזכה בשתי מדליות הזהב בטורניר היחידים והזוגות באותה האולימפיאדה. מדליות הזהב בהן זכה מאסו היו מדליות הזהב הראשונות בהיסטוריה של צ'ילה במשחקים האולימפיים.

מאסו הגיע לגמר טורניר המאסטרס במדריד (2003) ואף זכה בשישה תוארי יחידים בסבב ה-ATP.

 ביוגרפיה 
 שנים מוקדמות 
אביו, מנואל מאסו, הוא ממוצא לבנוני ופלסטיני ואימו סוניה פריד היא יהודיה ממוצא הונגרי. למאסו ארבעה אחים. סבו, לדיסלאו פריד קליין, היה יהודי יליד הונגריה ששרד את הכיבוש הנאצי בהונגריה במסתור."Massu: Spirit Of A Survivor" (ATP World Tour- 13/09/2012) - Nico Massu blog וסבתו, ורוניקה (לבית ווגווארי) הייתה ניצולת שואה ששרדה את מחנה הריכוז אושוויץ.

מאסו התוודע לטניס בגיל חמש על ידי סבו. בגיל 12, החל להתאמן באקדמית הטניס ואיה דוראדו, בולפראיסו ובהמשך עבר להתאמן באקדמיה של ניק בויטיירי, בפלורידה, ארצות הברית. לצדו של הטניסאי הצ'ילאני מרסלו ריוס (שדורג 1 בעולם בשנת 1998), ובהמשך במרכז הגבוה לביצועים בברצלונה, ספרד.

 נוער 
מאסו הפך לטניסאי מקצועי בשנת 1997. באותה שנה, הוא זכה בטורניר הנוער היוקרתי של סוף העונה "האורנג' בול" (אנ') בטורניר הזוגות, וסיים חמישי ביחידים.JUNIOR TENNIS; American Loses In Orange Bowl - The New York Times הוא גם זכה בתחרויות הזוגות לנוער בווימבלדון ובאליפות ארצות הברית הפתוחה, יחד עם לואיס הורנה הפרואניhttps://www.wimbledon.com/en_GB/scores/draws/archive/pdfs/players/481e7550-ee78-4f5e-b093-eba1c058aee2_BD.pdf ובן ארצו פרננדו גונסאלס בהתאמה.

 סבב ה-ATP 
באוגוסט 1998 זכה מאסו בטורניר הפיוצ'ר הראשון שלו, בספרד. בחודש שלאחר מכן הוא זכה לראשונה בטורניר צ'לנג'ר, שנערך באקוודור. את הצ'לנג'ר השני שלו השיג מאסו ביוני 1999 בטורניר באיטליה, ובספטמבר 1999 הוא הגן בהצלחה על תוארו באקוודור. בנובמבר 1999 זכה מאסו בצ'לנג'ר בסנטיאגו דה צ'ילה ונכנס לראשונה לטופ 100 בדירוג היחידים.Nicolas Massu | Overview | ATP World Tour | Tennis

בחודש מאי 2000 הגיע מאסו לגמר טורניר ה-ATP הראשון שלו, באליפות החימר של ארצות הברית באורלנדו פלורידה, שם הפסיד לבן ארצו פרננדו גונסאלס. מאוחר יותר באוגוסט הוא שוב הפסיד לצ'יליאני אחר - מרסלו ריוס בהופעת הבכורה שלו בארצות הברית. בינואר 2001 הגיע מאסו לגמר טורניר ה-ATP השני שלו, באדלייד, אוסטרליה, לאחר שבחצי הגמר גבר לראשונה על מתמודד המדורג בטופ 10 העולמי טים הנמן הבריטי.

בתואר ה-ATP הראשון שלו זכה מאסו בפברואר 2002 בבואנוס איירס, שם הביס את הארגנטינאי אגוסטין קאיירי בשלוש מערכות לאחר שכבר עמד בפני נקודת משחק. בטורניר בואנוס איירס של 2003, נקם קאיירי והדיח את מאסו בסיבוב הראשון, הפסד שדחק החוצה את מאסו מהטופ 100 בדירוג ואילץ אותו לחזור להתחרות שוב בצ'לנג'רס. באפריל 2003 הגיע לגמר הצ'לנג'ר בברמודה.

בתואר ה-ATP השני שלו זכה מאסו ביולי 2003 באמרספורט, הולנד. בשבוע שלאחר מכן הוא הגיע לגמר טורניר קיצביהל, אוסטריה. ונכנס לראשונה לטופ 50 בדירוג העולמי. בספטמבר באותה שנה הגיע לשלושה גמרים ברציפות, כולל ניצחון בצ'לנג'ר ותואר ה-ATP השלישי שלו בפלרמו, איטליה. באוקטובר הגיע לגמר בטורניר סדרת המאסטרס במדריד, והפסיד לספרדי חואן קרלוס פררו. ואת שנת 2003 הוא סיים כמדורג 12 בעולם.

באמצע 2004 נפרד מאסו מהמאמן הארגנטינאי גבריאל מרקוס, אותו הוא החליף בפטריסיו רודריגס הצ'יליאני. ביולי 2004 זכה מאסו בתואר ה-ATP הרביעי שלו בקיצביהל והמשיך את שנת השיא שלו עם זכייה בשתי מדליות זהב באולימפיאדת אתונה. בזכות הביצועים שלו באולימפיאדה, בספטמבר נכנס מאסו לראשונה לטופ 10 העולמי ודורג במקום ה-9 אך בנובמבר עבר ניתוח במפשעה ולכן נכנס לעונת 2005 כשהוא מחוץ לטופ. הוא סיים את שנת 2005 עם רצף של שישה הפסדים, אולם באותה שנה הוא הצליח בפעם הראשונה להגיע לסיבוב הרביעי בטורניר גרנד סלאם באליפות ארצות הברית הפתוחה שם הפסיד לגיירמו קוריה הארגנטינאי.
שמאל|ממוזער|263x263 פיקסלים| מאסו באליפות אוסטריה הפתוחה של 2005 בקיצביהל.
שמאל|ממוזער|337x337 פיקסלים| מאסו באליפות אוסטרליה הפתוחה 2006

בינואר 2006 הפסיד מאסו לחוסה אקאסוסו הארגנטינאי בגמר הטורניר בעיר הולדתו ויניה דל מאר. ובפברואר זכה בתואר ה-ATP השישי שלו בקוסטה דו סויפה, ברזיל. באפריל הגיע לגמר טורניר קזבלנקה במרוקו. וביולי הפסיד לנובאק ג'וקוביץ' בגמר טורניר אמרספורט.

בינואר 2007 חזר מאסו על הופעתו בויניה דל מאר מ-2006, והפסיד ללואיס הורנה הפרואני. וביולי של אותה שנה הוא החל ברצף הפסדים בן שמונה משחקים שהסתיים רק באוקטובר בסנט פטרסבורג, רוסיה.

בטורניר ויניה דל מאר של 2008 הודח מאסו כבר בסיבוב הראשון על ידי הארגנטינאי סרחיו רויטמן, ומכיוון שב -2007 הוא הגיע לגמר הוא לא הגן על נקודות הדירוג שלו מה שהוביל לצניחתו למקום ה-97 בעולם בשבוע שלאחר מכן. ביולי, הוא צנח עוד בדירוג עד למקום ה-138, הגרוע ביותר שלו מאז נובמבר 1999. בהמשך השנה הוא זכה בצ'לנג'ר של פלוריאנופוליס בברזיל והגיע לגמר בשני צ'לנג'רים נוספים.

מאסו החל את שנת 2009 עם אפס ניצחונות במהלך חמשת הטורנירים הראשונים שלו ואף הפסיד במשחק הפתיחה ביחידים מול קרואטיה בגביע דייוויס בתחילת מרץ. רצף ההפסדים שלו נשבר באינדיאן וולס מאסטרס כשניצח את אדוארדו שוונק הארגנטינאי בשלוש מערכות בסיבוב הראשון.

 אולימפיאדה 
מאסו ייצג את צ'ילה בשלוש אולימפיאדות: סידני 2000, אתונה 2004 ובייג'ינג 2008. בטקס הפתיחה של האירוע בשנת 2000, הוא אף היה נושא הדגל של המשלחת הצ'יליאנית לאחר שמרסלו ריוס לא הצליח להופיע. בסיבוב הראשון הוא ניצח את סלאבה דוסדל הצ'כי, אך הפסיד לחואן קרלוס פררו הספרדי בסיבוב הבא.

באתונה הסיפור היה שונה לגמרי, שם כבש מאסו הן את טורניר היחידים ואת והן את טורניר הזוגות, ב־21 באוגוסט ניצחו הוא ופרננדו גונסאלס את ניקולס קיפר וריינר שוטלר מגרמניה כדי לזכות בתחרות הזוגות, מה שהפך להיסטוריה בכך שזיכה את צ'ילה במדליית הזהב האולימפית הראשונה שלה אי פעם בענף ספורט כלשהו, אחרי כמעט מאה שנים של השתתפות במסגרת האולימפית. מאסו וגונסאלס התמודדו עם ארבע נקודות משחק במערכה הרביעית לפני שניצחו וזכו בזהב. למחרת זכה מאסו במדליית הזהב השנייה שלו, כשניצח את מרדי פיש מארצות הברית בחמש מערכות בגמר היחידים לגברים. לאחר ניצחונו ביחידים הוא הוכרז כ"ספורטאי היום" על ידי ארגון אולימפיאדת אתונה 2004.Nico Massu blog - A blog about Nico Massu, Double Olympics Tennis Champion in Athens 2004. Blog sobre Nico Massu,Doble Campeon olimpicos de tenis en 2004. Blog sur Nico Massu,...

לאולימפיאדת בייג'ינג 2008 נכנס מאסו רק באמצעות "ווילד קארד" כיוון שהדירוג שלו לא היה אמור להקנות לו מקום בתחרות. וגם לא נחל הצלחה גדולה כשהודח בסיבוב השני ביחידים ובסיבוב הראשון בזוגות (שם הוא חבר פעם נוספת לבן ארצו פרננדו גונסאלס). עד היום מאסו הוא השחקן היחיד בסבב הגברים בעידן הפתוח שזכה במדליות זהב גם ביחידים וגם בזוגות באותם המשחקים האולימפיים.

 גביע דייוויס 
למאסו היסטוריה ארוכה בגביע דייוויס, את ההופעה הראשונה שלו ערך בשנת 1996 מול קנדה כשהוא בן 16 שנים ו-188 יום בלבד, ובכך הפך באותה עת לשחקן הצעיר ביותר שייצג את נבחרת צ'ילה, (תואר בו החזיק עד 2012 כשכריסטיאן גרין שבר אותו). ולמעט בשנת 2003, הוא נקרא לייצג את צ'ילה בכל שנה מאז ועד פרישתו ב-2013.

מאסו שיחק 56 משחקים בסך הכל, ומחזיק במאזן חיובי של 32-24 הישגי השיא של הנבחרת כשמאסו היה חלק ממנה היו שתי הדחות ברבע הגמר בשנים 2006 ו-2010. מאסו בלט מאז ומתמיד ביכולתו להילחם במשחקים אלו, שבאה לידי ביטוי במשחקי מרתון ארוכים, והשיג לעיתים קרובות ניצחונות נגד יריבים המדורגים גבוה ממנו. למעשה, הוא מחזיק בשיא למשחק הארוך ביותר של נבחרת צ'ילה בתולדות גביע דייוויס, כשבספטמבר 2009 הכניע את סטפן קוביק האוסטרי במשחק שארך 5 שעות ו-14 דקות.

בשנת 2014, מאסו נכנס לתפקיד קפטן נבחרת גביע דייוויס של צ'ילה,[i] עם מרסלו ריוס כמאמן. לאחר חמש שנים מאז החל לשמש כקפטן, חזרה הנבחרת לבית העליון של התחרות שמונה שנים לאחר השתתפותה האחרונה.

 משחקי המכביה 
מאסו ייצג את נבחרת צ'ילה במשחקי המכביה השש-עשרה שנערכו בישראל בשנת 2001.

 אימון 
כיום מאסו מאמן את דומיניק תים, האוסטרי זוכה אינדיאן וולס מאסטרס לשנת 2019.

 סגנון משחק 
מאסו היה ידוע ברוח הלחימה שלו, במיוחד כששיחק בצ'ילה, אותה הדגים באולימפיאדת 2004 ובמספר משחקי גביע דייוויס. סגנונו הקשוח הפך אותו למומחה במגרש חימר,Rafael Nadal practiced with Nicolas Massu in Chile עם משחק טוב על הקו ושליטה טובה הן בחבטות כף יד והן בחבטות גב יד.

 גמרים משמעותיים 
 גמר אולימפי 
 יחידים: 1 (1–0) 
תוצאהשנהתחרות משטחיריבניקוד זהב 2004 אולימפיאדת אתונהקשהמרדי פיש   6–3, 3–6, 2-6, 6–3, 6–4

 זוגות: 1 (1–0) 
תוצאהשנהתחרות משטח בן זוגיריביםניקוד זהב 2004 אולימפיאדת אתונהקשהפרננדו גונסאלסניקולס קיפר וריינר שוטלר   6–2, 4–6, 3–6, 7–6 (9–7), 6-4

 מאסטרס 
 יחידים: 1 (0–1) 
תוצאה שנה תחרות משטח יריב ניקודפיינליסט 2003 מדריד קשהחואן קרלוס פררו   3–6, 4–6, 3–6

 גמרי ATP 
 יחידים: 15 (6 זכיות, 9 פיינליסט) 
 מקרא גרנד סלאם (0–0) זהב אולימפי (1–0) ATP מאסטרס (0–1) סדרת הזהב העולמית (1–1) סבב ה-ATP ה (7-4) גמר לפי משטח קשה (2-1) חימר (7-5) דשא (0–0)
 תוצאה תאריך טורניר משטח יריב ציוןהפסד מאי 2000 אורלנדו, ארצות הבריתחימרפרננדו גונסאלס  2–6, 3–6הפסד ינואר 2001 אדלייד, אוסטרליהקשהטומי האס  3–6, 1–6ניצחון פברואר 2002 בואנוס איירס, ארגנטינהחימראגוסטין קאיירי  2–6, 7–6 (7–5), 6–2ניצחון יולי 2003 אמרספורט, הולנדחימרריימון סלייטר  6–4, 7–6 (7–3), 6–2הפסד יולי 2003 קיצביהל, אוסטריהחימרגיירמו קוריה  1–6, 4–6, 2–6הפסד ספטמבר 2003 בוקרשט, רומניהחימרדייוויד סאנצ'ס  2–6, 2–6ניצחון ספטמבר 2003 פלרמו, איטליהחימרפול-הנרי מתייה  1–6, 6–2, 7–6 (7–0)הפסד אוקטובר 2003 מדריד, ספרדקשהחואן קרלוס פררו  3–6, 4–6, 3–6ניצחון יולי 2004 קיצביהל, אוסטריהחימרגאסטון גאודיו  7–6 (7–3), 6–4ניצחון אוגוסט 2004 אולימפיאדת אתונהקשהמרדי פיש  6–3, 3–6, 2-6, 6–3, 6–4הפסד פברואר 2006 ויניה דל מאר, צ'ילהחימרחוסה אקאסוסו  4–6, 3–6ניצחון פברואר 2006 קוסטה דו סויפה, ברזילחימראלברטו מרטין  6–3, 6–4הפסד אפריל 2006 קזבלנקה, מרוקוחימרדניאל ברציאלי  1–6, 4–6הפסד יולי 2006 אמרספורט, הולנדחימרנובאק ג'וקוביץ'  6–7 (5–7), 4–6הפסד פברואר 2007 ויניה דל מאר, צ'ילהחימרלואיס הורנה  5–7, 3–6

 זוגות: 3 (זכייה אחת, 2 פיינליסט) 
 מקרא גרנד סלאם (0–0) זהב אולימפי (1–0) ATP מאסטרס (0–0) סדרת הזהב העולמית (0–1) סבב ה-ATP ה (1-0) גמר לפי השטח קשה (1–0) טיט (0–2) דשא (0–0)
 תוצאה תאריך תחרות משטח בן זוגיריבים ציוןהפסד מרץ 2004 אקפולקו, מקסיקוחימר חואן איגנסיו צ'לה   בוב בריאן ומייק בריאן   2–6, 3–6ניצחון אוגוסט 2004 אולימפיאדת אתונהקשהפרננדו גונסאלס ניקולה קיפר וריינר שטוטלר   6–2, 4–6, 3–6, 7–6 (9–7), 6-4הפסד יולי 2005 אמרספורט, הולנדחימרפרננדו גונסאלס מרטין גרסיה  לואיס הורנה 4–6, 4–6

 ניצחונות נגד טופ 10 
 עונה 1997 1998 1999 2000 2001 2002 2003 2004 2005 2006 2007 2008 2009 2010 2011 2012 2013 סה"כ ניצחונות 0 0 0 0 1 0 1 3 1 1 1 0 0 0 0 0 0 8
 # שחקןדירוגטורניר משטח שלבניקודהדירוג של מאסו 2001 1. טים הנמן  10 אדלייד, אוסטרליהקשה SF 3–6, 7–5, 6–2 87 2003 2.אנדי רודיק  2 מדריד, ספרדקשה 3R 7–6 (7–3), 6–2 21 2004 3.ריינר שוטלר 7 דיסלדורף, גרמניהחימר RR 6–4, 4–6, 6–2 11 4.ריינר שוטלר  8 קיצביהל, אוסטריהחימר SF 6–3, 6–3 13 5.קרלוס מויה  4 אולימפיאדת הקיץ, אתונהקשה QF 6–2, 7–5 14 2005 6.אנדי רודיק  3 המבורג, גרמניהחימר 1R 7–6 (7–4), 4–6, 7–5 25 2006 7.אנדי רודיק  5 דיסלדורף, גרמניהחימר RR 4–2 ret. 35 2007 8.ג'יימס בלייק  9 רומא, איטליהחימר 2R 7–6 (7–3), 7–5 59

 ראו גם
 List of select Jewish tennis players

הערות שוליים

 קישורים חיצוניים 




קטגוריה:טניסאים יהודים
קטגוריה:ספורטאים יהודים צ'יליאנים
קטגוריה:טניסאים באולימפיאדת אתונה (2004)
קטגוריה:משתתפים יהודים באולימפיאדת אתונה (2004)
קטגוריה:מדליסטים אולימפיים יהודים
קטגוריה:אלופים אולימפיים: טניסאים
קטגוריה:אלופים אולימפיים יהודים
קטגוריה:אישים ממוצא יהודי-הונגרי
קטגוריה:אישים ממוצא לבנוני
קטגוריה:צ'יליאנים ממוצא פלסטיני
קטגוריה:צ'יליאנים שנולדו ב-1979